1.  ปัจจัยความเสี่ยง

1.1 ปัจจัยความเสี่ยงจากนโยบายการเปิดเสรีธุรกิจประกันภัย

ธุรกิจประกันภัยเริ่มมีการแข่งขันมากขึ้น เห็นได้จากการรวมตัวของบริษัทประกันวินาศภัยต่างๆ
และการเข้ามาถือหุ้นของบริษัทประกันภัยต่างชาติ ทำให้บริษัทต่างๆ
ต้องพยายามปรับกลยุทธ์ทางการตลาด
มีการนำระบบเทคโนโลยีมาประยุกต์ใช้เพื่อสร้างความได้เปรียบในเชิงแข่งขัน

แนวทางในการแก้ไขหรือป้องกัน

ตลอดเวลาที่ผ่านมา บริษัทได้ใช้ประสบการณ์ในการพัฒนา การวิเคราะห์และการประเมินความเสี่ยง
เพื่อให้บริษัทสามารถบริหารและจัดการความเสี่ยง
บริษัทได้ดำเนินการเปิดสาขาอย่างต่อเนื่องเพื่อใช้เป็นช่องทางการตลาด
และให้บริการแก่ลูกค้าในภูมิภาคต่าง ๆ
มีการพัฒนาและปรับองค์กรและระบบงานเพื่อให้สามารถตอบรับการสภาพตลาดที่เปลี่ยนแปลงไป
นอกจากนี้ บริษัทได้ลงทุนในระบบสารสนเทศที่ทันสมัยขึ้น
เพื่อพัฒนาการเก็บฐานข้อมูลให้มีความหลากหลายเพื่อเพิ่มประสิทธิภาพในการวิเคราะห์และบริหารความเสี่ยง
บริษัทยังมีการลงทุนในบริษัทประกันภัยอื่นเพื่อขยายฐานลูกค้าให้กว้างขึ้น
และเน้นการพัฒนาบุคลากรให้มีคุณภาพมากขึ้น
เพื่อช่วยนำพาธุรกิจของบริษัทให้เติบโตไปข้างหน้าอย่างมั่นคงและต่อเนื่อง

2.  ปัจจัยความเสี่ยงจากการรับประกันภัย

จากเหตุวินาศกรรมในสหรัฐอเมริกา เมื่อกันยายน 2544 ทำให้ตลาดการประกันต่อหดตัวลง
มีการเปลี่ยนแปลงทั้งวิธีการรับประกันต่อ และเงื่อนไขการรับประกันต่อ
ทำให้ต้นทุนในการทำประกันต่อมีราคาเพิ่มขึ้น

แนวทางในการแก้ไขหรือป้องกัน

บริษัทพิจารณาความเสี่ยงของภัยต่าง ๆ
กำหนดวิธีการรับประกันภัยและเบี้ยประกันภัยให้ยืดหยุ่นตามสภาพของตลาดที่เปลี่ยนแปลง

ศึกษาสถิติการรับประกันภัย เพื่อกำหนดกลยุทธทางการตลาด
มุ่งเน้นธุรกิจที่ยังมีผลกำไรและมีแนวโน้มการเติบโตที่ดี

บริษัทจะดำรงเงินกองทุนให้สูงเพียงพอที่จะรับเสี่ยงภัยได้ จัดสรรเงินสำรองเพื่อการเสี่ยงภัย
และเงินสำรองค่าสินไหมทดแทนเต็มมูลค่า

จัดทำประกันต่อแบบความเสียหายส่วนเกิน เพื่อควบคุมความเสี่ยงภัยที่บริษัทรับไว้เอง
เพื่อมิให้เกิดความผันผวนต่อผลการดำเนินงานและฐานะการเงินของบริษัท หากเกิดมหันตภัย

1.3 ปัจจัยความเสี่ยงจากการลงทุน

การลงทุนของบริษัทอยู่ภายใต้ขอบเขตและข้อกำหนดของกรมการประกันภัย
ตามประกาศว่าด้วยการลงทุนของธุรกิจประกันภัย (ออกตาม พรบ. ประกันวินาศภัย พ.ศ. 2535)
ซึ่งได้กำหนดประเภทและสัดส่วนการลงทุนในหลักทรัพย์แต่ละประเภทไว้อย่างรัดกุม
ความเสี่ยงของการสูญเสียเงินลงทุนมีโอกาสที่จะเกิดขึ้นน้อย

แนวทางในการแก้ไขหรือป้องกัน

บริษัทได้วางแผนป้องกันเพื่อรองรับความเสี่ยงภัย โดยกระจายการลงทุนในหลักทรัพย์ต่าง ๆ
เพื่อลดความเสี่ยง
และฝ่ายบริหารมีการกำหนดนโยบายการลงทุนที่แน่ชัดโดยจะเน้นการลงทุนในสินทรัพย์ที่มีคุณภาพ
บริษัทมีหน่วยงานที่ทำหน้าที่พิจารณาการลงทุนและบริหารการลงทุน มีขั้นตอนการพิจารณา
และการขออนุมัติจากฝ่ายบริหารก่อนดำเนินการลงทุน มีการจัดทำแผนการลงทุน
และจัดทำรายงานสินทรัพย์ลงทุน เสนอต่อฝ่ายบริหารอย่างสม่ำเสมอและรวดเร็ว
สามารถที่จะปรับเปลี่ยนการลงทุนตามสถานการณ์และสภาพเศรษฐกิจในขณะนั้น

1.4 ปัจจัยความเสี่ยงที่เกี่ยวข้องกับความปลอดภัยของระบบข้อมูลสารสนเทศ

ข้อมูลและข้อมูลสถิติต่างมีความสำคัญต่อการดำเนินงาน
หากมีเหตุการณ์ที่ทำให้ข้อมูลสูญหายหรือข้อมูลลับของบริษัทตกไปอยู่ในการครอบครองของคู่แข่งขัน
อาจไม่เกิดผลดีต่อบริษัท

แนวทางในการป้องกันหรือแก้ไข

บริษัทได้ให้ความสำคัญต่อความปลอดภัยของระบบข้อมูลสารสนเทศ ได้มีการกำหนด ขั้นตอนการดูแล
นโยบาย และ การควบคุม ระบบสาระสนเทศของบริษัท ไว้อย่างรัดกุมตามมาตรฐานสากล

บริษัทได้มีระบบ ในป้องกันความปลอดภัย กำหนดการเข้าถึงข้อมูลในแต่ละระดับ การตรวจจับ
และการแก้ไขของระบบข้อมูลสารสนเทศ ซึ่งอาจมาจากทั้งภายนอก หรือภายในบริษัท
หรือจากเหตุการณ์ ที่คาดไม่ถึง

บริษัทได้มีระบบสำรองข้อมูลเพื่อรองรับเหตุฉุกเฉินไว้ทั้งภายใน ภายนอก
และสามารถที่จะกู้ข้อมูลได้ภายในเวลาอันรวดเร็ว
ทั้งนี้เพื่อจำกัดความเสียหายที่จะเกิดขึ้นให้น้อยที่สุด

1.5 ความเสี่ยงจากการขาดแคลนบุคลากรที่มีความเชี่ยวชาญพิเศษ

ธุรกิจประกันวินาศภัย
ต้องอาศัยพนักงานที่มีความชำนาญและประสบการณ์ในสายงานซึ่งเป็นปัจจัยที่เกื้อหนุนต่อความมีประสิทธิภาพของบริการและผลิตภัณฑ์ของบริษัท
การขยายตัวของธุรกิจที่ผ่านมาทำให้มีความต้องการผู้เชี่ยวชาญที่มีฝีมือและประสบการณ์
จึงมีความเป็นไปได้ที่ผู้เชี่ยวชาญของบริษัทจะได้รับข้อเสนอที่ดึงดูดใจและย้ายไปทำงานกับบริษัทอื่น
การขาดพนักงานที่มีความชำนาญและประสบการณ์อาจทำให้ความสามารถในการให้บริการลดลง

แนวทางในการแก้ไขหรือป้องกัน

ฝ่ายบริหารได้เห็นปัญหานี้ ดังนั้นจึงได้มีมาตรการต่าง ๆ เพื่อเสริมสร้างขวัญ
และกำลังใจให้แก่พนักงาน และเพื่อรักษาบุคลากรที่มีคุณค่าให้อยู่กับบริษัทต่อไป
เช่นการปรับเงินเดือนตามความเหมาะสม การเลื่อนขั้น และการให้การศึกษา การอบรม
เพื่อพัฒนาพนักงาน